cyanic-selkie/wikianc huggingface dataset:
ซาการะ โยชิฮิ
ผู้นำตระกูลซาการะ
ในปี ค.ศ.1562 เขาได้ทำการเจรจากับชิมาสุ ทากาฮิสะ และ ฮอนโงะ โทกิฮิสะ เพื่อทำการฟื้นฟูดินแดนของคิตะฮาระ คาเนะจิกะแห่งตระกูลคิตะฮาระ กองทัพของเขาประสบความสำเร็จในการควบคุมปราสาทมังงาตะ (馬関田城) กับ ปราสาทอิโนะ (飯野城) นอกจากนี้ เขาได้ทำสัญญากับทางชิมาสุและทางฮอนโงะว่า จะให้ความช่วยเหลือซึ่งกันและกัน โดยได้ลงนามสัญญาที่ศาลเจ้าชิราโตริ
แต่แล้วในปี ค.ศ.1563 ลุงของคิตะฮาระ คาเนะจิกะ ไม่ต้องการให้ตระกูลชิมาสุมีอำนาจ จึงได้ชักจูงเขาและอิโตะ โยชิสุเกะแห่งตระกูลอิโตะ ให้มาเป็นแนวร่วมต่อต้านชิมาสุ และทำสงครามกันที่ปราสาทไดเมียวจิน (大明神城) ทำให้ความสัมพันธ์ระหว่างตระกูลซาการะกับตระกูลชิมาสุเริ่มย่ำแย่
ในช่วง ค.ศ.1565 เขาได้เอาชนะ นาวะ ยูกินาโอะ (名和行直) และเข้ายึดปราสาทโทโยฟุกุ (豊福城) และที่นั่นเอง เขาได้พบกับ ไค โซอุน ซึ่งเป็นกุนซือของตระกูลอะโซ
ตั้งแต่วันที่ 24 ถึง 25 พฤศจิกายน ค.ศ.1567 เขาก็ประสบกับความพ่ายแพ้ต่อตระกูลชิมาสุ เนื่องด้วยกองทัพชิมาสุสามารถเข้ายึดดินแดนของตระกูลซาการะได้หลายพื้นที่ แม้ว่าเขาจะสามารถกลับมาตั้งตัวได้ในปี ค.ศ.1568 แต่แล้ว ตระกูลอิโตะก็ประสบความพ่ายแพ้ครั้งใหญ่ในการรบที่คิซากิ ทำให้เขาต้องตัดสินใจยอมสงบศึกชั่วคราวกับตระกูลชิมาสุในปี ค.ศ.1575 โดยมีราชสำนักเป็นคนกลาง แต่เนื่องจากทั้งสองฝ่ายไม่ค่อยปรองดองกันมานาน จึงทำให้เกิดสงครามอีกครั้งใน ค.ศ.1577 ซึ่งสงครามจบลงด้วยความพ่ายแพ้ของตระกูลซาการะ เขาไม่มีทางเลือก นอกจากต้องยอมจำนน และส่งตัวลูกชายของเขาไปเป็นตัวประกัน
ยุทธการฮิบิกิบาระ
เมื่อเขายอมแพ้ต่อตระกูลชิมาสุ เขาก็ได้รับคำสั่งให้ไปโจมตีจังหวัดฮิโงะตอนเหนือ ดูเหมือนว่าเขาจะได้เปรียบในช่วงการโจมตีสองครั้งแรก แต่ทว่าเมื่อเขากำลังจะโจมตีเป็นครั้งที่สาม ก็ถูกกองทัพตระกูลอะโซเข้าโจมตีอย่างฉับพลัน ผลการรบคือ เขาเสียชีวิตในสนามรบ และเมื่อทาง ไค โซอุน ได้ทราบข่าวการตายของเขา โซอุนก็ได้แสดงความไว้อาลัยต่อเขา
หลังจากที่เขาเสียชีวิต ขุนนางเก่าแก่ คือ ฟุกามิ นางาโตโมะ และ อินโด โยริยาสุ ได้เชิญ ทาดะฟุสะ ลูกชายคนโต ขึ้นมาเป็นผู้นำตระกูลต่อจากเขา
น้ำตกชเตาบ์บัค
น้ำตกชเตาบ์บัค (Staubbachfall) เป็นน้ำตกมีชื่อเสียงในประเทศสวิตเซอร์แลนด์ ตั้งอยู่ใกล้กับเมืองเลาเทอร์บรุนเนิน น้ำตกไหลออกมาจากหุบเขาที่ความสูง 297 เมตร ถือเป็นนำตกที่มีความสูงเป็นอันดับสามในประเทศ ในปีค.ศ. 1779 ปราชญ์แห่งยุคเรืองปัญญา โยฮัน ว็อล์ฟกัง ฟ็อน เกอเทอ ได้แต่งกลอนเยอรมันชื่อว่า "Des Menschen Seele Gleicht dem Wasser" (ใจมนุษย์เป็นดั่งสายน้ำ) ซึ่งต่อมากลอนนี้ได้ไปอยู่ในบทเพลงของฟรันทซ์ ชูเบิร์ท
ก้องศักด ยอดมณี
ประวัติ
ก้องศักด ยอดมณี เป็นบุตรของ ร้อยโท ดร. สุวิทย์ ยอดมณี บิดา และ คุณหญิงทรงสุดา ยอดมณี มารดา มีจำนวนพี่น้อง 3 คน
2.นายก้องศักด ยอดมณี
การศึกษา
ก้องศักด ยอดมณี เกิดวันที่ 9 ธันวาคม พ.ศ. 2515 ที่ นครหลวงกรุงเทพธนบุรี ศึกษาระดับประถมศึกษา ถึงระดับมัธยมปลายจาก โรงเรียนจิตรลดา จากนั้น ก้องศักด ได้เข้าศึกษาที่ ปริญญาตรี นิติศาสตร์บัณฑิต (เกียรตินิยมอันดับ2) จุฬาลงกรณ์มหาวิทยาลัย ปีการศึกษา 2537 ศึกษาต่อระดับปริญญาโทด้านกฎหมายพาณิชย์ (LL.M. in Commercial Law), University of Bristol ประเทศอังกฤษ (ทุนธนาคารแห่งประเทศไทย) ปีการศึกษา 2541 ระหว่างนี้ได้ศึกษาระดับประกาศนียบัตรหลักสูตรต่างๆ ประกาศนียบัตรหลักสูตรเทคนิคการเจรจาต่อรอง สถาบันอนุญาโตตุลาการ ปีการศึกษา 2542 ประกาศนียบัตรกฎหมายมหาชน มหาวิทยาลัยธรรมศาสตร์ ปีการศึกษา 2543 ประกาศนียบัตรหลักสูตร ผู้ตรวจสอบสถาบันการเงิน 1 ธนาคารแห่งประเทศไทย ปี 2545 จนกระทั่งจบปริญญาเอก สาขาวิชาวิทยาศาสตร์การกีฬามหาวิทยาลัยเกษตรศาสตร์ ปีการศึกษา 2560
การทำงาน
เริ่มอาชีพเป็นนักกฎหมาย จนได้เป็น หัวหน้านิติกร ธนาคารแห่งประเทศไทย (ผู้บริหารฝ่ายกฎหมาย)ปี พ.ศ. 2550 นอกจากนี้ได้ทำงานเอกชน เป็นกรรมการผู้จัดการบริษัทสุธาดิลก จำกัด ปี พ.ศ. 2553 งานสุดท้ายก่อนรับตำแหน่งผู้ว่าการการกีฬาแห่งประเทศไทย เป็นประธานเจ้าหน้าที่บริหารบริษัทสุพงศา จำกัดปี พ.ศ. 2558
การเมือง
ก้องศักด เข้าสู่ข้าราชการทางการเมือง ตำแหน่งแรกเป็นที่ปรึกษาของผู้ว่าราชการกรุงเทพมหานคร (นายอภิรักษ์ โกษะโยธิน) ปี พ.ศ. 2551 ถัดมาเป็น ที่ปรึกษารัฐมนตรีว่าการกระทรวงการคลัง (นายกรณ์ จาติกวณิช) ปี พ.ศ. 2552, เลขานุการรัฐมนตรีประจำสำนักนายกรัฐมนตรี ปี พ.ศ. 2553, ที่ปรึกษารัฐมนตรีว่าการกระทรวงวิทยาศาสตร์และเทคโนโลยี (นายวีระชัย วีระเมธีกุล) และ ที่ปรึกษาของผู้ว่าราชการกรุงเทพมหานคร (ม.ร.ว. สุขุมพันธุ์ บริพัตร) ปี พ.ศ. 2556
สื่อลามกแพนด้า
สื่อลามกแพนด้า (หรือ วิดีโอโป๊แพนด้า) หมายถึงภาพยนต์ที่แสดงการผสมพันธุ์ของแพนด้า จัดทำเพื่อกระตุ้นพฤติกรรมสืบพันธุ์ของแพนด้ายักษ์ในสวนสัตว์ ปกติแล้วพบว่าสัตว์ไม่ค่อยมีความกระตือรือร้นในการผสมพันธุ์เมื่ออยู่ในสวนสัตว์ ทำให้สปีชีส์อยู่ในความเสี่ยงต่อการสูญพันธุ์
ความเป็นมา
วิธีนี้ถูกใช้โดยนักสัตววิทยาในประเทศไทยซึ่งเปิดวีดีโอที่มีแพนด้ากำลังผสมพันธุ์กันให้แพนด้ายักษ์ในสวนสัตว์เชียงใหม่ดู  แม้นักวิจัยเชื่อว่าการใช้วีดีโอนี้ได้ผลกับสัตว์ วิธีนี้กลับยังไม่เคยประสบความสำเร็จนอกประเทศจีน  ซึ่งให้กำเนิดลูกแพนด้าถึง 31 ตัวในระยะเวลา 10 เดือนที่ทำการทดลอง วิธีอื่นๆ รวมไปถึงการใช้ยาไวอากร้าเพื่อกระตุ้นอารมณ์ทางเพศของแพนด้า ยังไม่ประสบความสำเร็จ
อู๋ เหล่ย์ (นักฟุตบอล)
อู๋ เหล่ย์ (เกิดวันที่ 19 พฤศจิกายน ค.ศ. 1991) เป็นนักฟุตบอลชาวจีน ปัจจุบันลงเล่นในตำแหน่งปีกซ้าย ให้กับอัสปัญญ็อล สโมสรในลาลิกา และทีมชาติจีน
อู๋เป็นผู้ทำประตูสูงสุดตลอดกาลของเซี่ยงไฮ้ เอสไอพีจี ที่ 169 ประตู และเป็นผู้เล่นที่ทำประตูได้มากเป็นอันดับที่สองในไชนีสซูเปอร์ลีกที่ 102 ประตู อู๋ยังทำสถิติเป็นผู้เล่นอายุน้อยที่สุดที่ลงเล่นในลีกอาชีพจีนด้วยวัยเพียง 14 ปี 287 วัน
ชีวิตช่วงต้น
อู๋ เหล่ย์ เกิดที่หนานจิง และเริ่มเล่นฟุตบอลตั้งแต่อายุยังน้อย เขาถูกปฏิเสธโดยเจียงซูเซนตีเนื่องด้วยเหตุผลว่าเขาตัวเล็กเกินไป อู๋ได้รับจดหมายแนะนำจากหลี หงปิง อดีตนักฟุตบอล ทำใหเขาเดินทางไปเซี่ยงไฮ้เพื่อสมัครเข้าศูนย์ฝึกซ้อมฟุตบอลเกิ่นเป่าใน ค.ศ. 2003 หลังจากที่อู๋ได้ลองฝึกซ้อม ซู เกิ่นเป่า ผู้ก่อตั้งและเจ้าของศูนย์ฝึก ได้ตัดสินใจรับอู๋เข้าสู่ศูนย์ฝึกแห่งนี้ ต่อมาใน ค.ศ. 2005 อู๋และเพื่อนร่วมทีมหลายคนได้ย้ายไปสโมสรเซี่ยงไฮ้ตะวันออกไกล ซึ่งมีซู เกิ่นเป่า เป็นผู้ร่วมก่อตั้ง
เซี่ยงไฮ้ เอสไอพีจี
อู๋ เหล่ย์ เริ่มต้นอาชีพฟุตบอลกับเซี่ยงไฮ้ เอสไอพีจี สโมสรในลีกระดับสาม เขาลงเล่นนัดแรกให้แก่สโมสรเมื่อวันที่ 2 กันยายน ค.ศ. 2006 ในนัดที่พ่ายแพ้ต่อยูนนานหลีเจียงตงป่า 5–3 ทำให้เขากลายเป็นผู้เล่นอายุน้อยที่สุดที่ลงเล่นในลีกฟุตบอลอาชีพจีน ด้วยวัยเพียง 14 ปี 287 วัน เขามีส่วนช่วยให้สโมสรชนะเลิศลีกระดับสามและเลื่อนชั้นสู่ลีกระดับสองหลังจบฤดูกาล 2007 เขาทำประตูแรกให้แก่สโมสรเมื่อวันที่ 30 สิงหาคม ค.ศ. 2008 ช่วยให้ทีมเอาชนะชิงเต่าไหหลีเฟิง 2–0 เขาจึงกลายเป็นผู้เล่นอายุน้อยที่สุดอันดับที่สองที่ทำประตูในลีกฟุตบอลจีน ด้วยวัยเพียง 16 ปี 289 วัน เป็นรองเพียง Cao Yunding ที่ 47 วัน
อู๋ทำแฮตทริกเมื่อวันที่ 2 มิถุนายน ค.ศ. 2013 ช่วยให้เอาชนะเซี่ยงไฮ้เฉินซิน 6–1 ทำให้เขากลายเป็นผู้เล่นอายุน้อยที่สุดอันดับที่สองที่ทำแฮตทริกบนลีกสูงสุด เขาทำแฮตทริกที่สองของฤดูกาลเมื่อวันที่ 18 สิงหาคม ค.ศ. 2013 ช่วยให้เอาชนะเทียนจินเทตา 3–2 และทำแฮตทริกที่สามของฤดูกาลเมื่อวันที่ 27 กันยายน ค.ศ. 2013 ช่วยให้เอาชนะชิงเต่าจูหนุน 6–1 ต่อมาในวันที่ 31 กรกฎาคม ค.ศ. 2016 อู๋กลายเป็นผู้เล่นชาวจีนคนแรกในรอบสองปีที่ทำแฮตทริกในไชนีสซูเปอร์ลีก นัดที่เสมอกับกวางโจว อาร์แอนด์เอฟ 3–3 วันที่ 18 มีนาคม ค.ศ. 2018 เขาทำสี่ประตูช่วยให้ทีมเอาชนะกวางโจว อาร์แอนด์เอฟ 5–2 ทำให้เขากลายเป็นผู้เล่นชาวจีนคนที่สองที่ทำคนเดียวสี่ประตูในเกมลีกต่อจาก Li Jinyu ในฤดูกาล 2018 อู๋ทำสถิติเป็นผู้เล่นที่ทำประตูสูงสุดตลอดกาลในไชนีสซูเปอร์ลีกที่ 102 ประตู เขาได้รับรางวัลรองเท้าทองคำจากการทำ 27 ประตูต่อฤดูกาล ทำให้เขากลายเป็นผู้เล่นชาวจีนคนที่สองที่ได้รับรางวัลนี้ต่อจาก Li Jinyu เขายังได้รับรางวัลนักฟุตบอลแห่งปีของสมาคมฟุตบอลจีน ทำให้เขากลายเป็นผู้เล่นชาวจีนคนแรกที่ได้รับรางวัลนี้นับตั้งแต่ปี 2007
อัสปัญญ็อล
วันที่ 28 มกราคม ค.ศ. 2019 อู๋ย้ายไปอัสปัญญ็อลในลาลิกาด้วยค่าตัวประมาณ 2 ล้านยูโร เขาเซ็นสัญญาสามปีโดยมีตัวเลือกในการขยายสัญญาเพิ่มอีกหนึ่งปี เขาลงเล่นให้แก่สโมสรเมื่อวันที่ 3 กุมภาพันธ์ ค.ศ. 2019 ในนัดที่เสมอกับบิยาร์เรอัล 2–2 โดยลงเล่นเป็นเป็นตัวสำรองแทนที่ Dídac Vilà ในนาทีที่ 77 นัดนั้นมีผู้เข้าชมในจีนกว่า 40 ล้านคน เขากลายเป็นผู้เล่นชาวจีนคนที่สองที่ได้ลงเล่นในลาลิกาต่อจากชาง เฉิงตง วันที่ 9 กุมภาพันธ์ ค.ศ. 2019 เขาลงเล่นเป็นตัวสำรองและทำประตูจากลูกโทษ ช่วยให้เอาชนะราโยบาเยกาโน 2–1 ต่อมาในวันที่ 17 กุมภาพันธ์ ค.ศ. 2019 อู๋กลายเป็นผู้เล่นชาวจีนคนแรกที่ได้ลงเล่นในลาลิกาในฐานะตัวจริง ในนัดที่เสมอกับบาเลนเซีย 0–0 อู๋ทำประตูแรกให้แก่สโมสรเมื่อวันที่ 2 มีนาคม ค.ศ. 2019 ช่วยให้เอาชนะเรอัลบายาโดลิด 3–1 กลายเป็นผู้เล่นชาวจีนคนแรกที่ทำประตูในลาลิกา วันที่ 24 เมษายน ค.ศ. 2019 อู๋ทำประตูที่สองของเขากับสโมสรในนัดที่เสมอกับเซลตาบิโก 1–1 และในวันที่ 18 พฤษภาคม ค.ศ. 2019 อู๋ทำประตูช่วยให้ทีมเอาชนะเรอัลโซซิเอดัด 2–0
วันที่ 25 กรกฎาคม ค.ศ. 2019 อู๋ลงเล่นนัดแรกในยูฟ่ายูโรปาลีกในรอบคัดเลือกที่เอาชนะ Stjarnan 4–0 โดยลงเล่นเป็นตัวสำรองแทนที่เอสเตบัน กราเนโร หนึ่งเดือนถัดมา เขาทำประตูแรกในยูโรปาลีก ช่วยให้ทีมเอาชนะลูเซิร์น 3–0 ประตูของเขาที่เกิดขึ้นในนาทีที่ 3 นั้น เป็นประตูที่เร็วที่ของสุดของสโมสรในรายการระดับทวีป และเป็นประตูแรกในรายการระดับทวีปยุโรปที่ยิงโดยผู้เล่นชาวจีนนับตั้งแต่ปี 2013 วันที่ 3 ตุลาคม ค.ศ. 2019 อู๋เป็นผู้เล่นชาวจีนคนแรกที่ทำประตูในรายการระดับทวีปยุโรปที่ไม่ใช่รอบคัดเลือก ช่วยให้ทีมเอาชนะสโมสรกีฬากลางแห่งกองทัพบก มอสโก ไปได้ 2–0 วันที่ 4 มกราคม ค.ศ. 2020 อู๋กลายเป็นเล่นชาวจีนคนแรกที่ทำประตูใส่บาร์เซโลนา โดยเขายิงประตูตีเสมอให้แก่ทีมในนาที 88 ผลจบลงด้วยการเสมอ 2–2
ทีมชาติ
อู๋ถูกเรียกติดทีมชาติจีนรุ่นอายุไม่เกิน 20 ปีใน ค.ศ. 2009 และทำ 9 ประตูจากการลงเล่น 5 นัดในฟุตบอลเอเชียเยาวชนอายุไม่เกิน 19 ปี 2010 รอบคัดเลือก ผลงานในการทำประตูทำให้เขาถูกเรียกติดทีมชาติจีนในการแข่งขันฟุตบอลชิงแชมป์เอเชียตะวันออก 2010 โดยได้ลงเล่นนัดแรกให้แก่ทีมชาติชุดใหญ่เมื่อวันที่ 14 กุมภาพันธ์ ค.ศ. 2010 ช่วยให้เอาชนะฮ่องกงไปได้ 2–0
หลายเดือนถัดมา อู๋กลับมาลงเล่นให้แก่ทีมชาติรุ่นอายุไม่เกิน 20 ปีในการแข่งขันฟุตบอลเอเชียเยาวชนอายุไม่เกิน 19 ปี 2010 รอบสุดท้าย ซึ่งเขาได้ลงเล่น 4 นัดและทำ 2 ประตู ช่วยให้จีนเข้าถึงรอบก่อนรองชนะเลิศ เขาทำประตูแรกให้แก่ทีมชาติชุดใหญ่เมื่อวันที่ 28 กรกฎาคม ค.ศ. 2013 ช่วยให้เอาชนะออสเตรเลีย 4–3 ในอีสต์เอเชียนคัพ 2013
รูปแบบการเล่น
อู๋ได้รับการชื่นชมในด้านการทำประตูและการจ่ายลูกบอล เขาโดดเด่นในด้านความเร็ว โดยเฉพาะการเล่นเกมสวนกลับ เขายังเป็นผู้เล่นที่สามารถเล่นในตำแหน่งใดก็ได้ในแนวรุก แม้ว่าเขาจะเล่นในตำแหน่งกองหน้าเป็นหลัก แต่เขาก็เล่นในตำแหน่งปีกได้อีกด้วย
คำวิจารณ์
ความกล้าในการทำประตูของอู๋ได้การชื่นชมจากอดีตผู้จัดการทีมอย่าง Gao Hongbo เขากล่าวว่า "อู๋มีความสามารถในการทำประตูมาแต่กำเนิด นั่นทำให้เขาเป็นผู้เล่นที่มีพรสวรรค์" ใน ค.ศ. 2013 อดีตครูฝึกของอู๋ Xu Genbao ซึ่งมีส่วนช่วยในการพัฒนาตัวเขา กล่าวว่า เขาเปรียบเหมือน "มาราโดนาของจีน" ผลงานของอู๋ในรายการโกปาเดลโซล 2013 ถูกจับตาโดยอูเลอ กึนนาร์ ซูลชาร์ ผู้จัดการของโมลเด ซูลชาร์กล่าวชื่นชมถึงความกล้าในการทำประตูของเขาว่า "เขาเป็นกองหน้าที่ดี ถ้าย้ายมาโมลเด ผมคิดว่าเขาจะพัฒนาตัวเองได้ดีขึ้นจนสามารถย้ายไปเล่นในอังกฤษได้ภายในหนึ่งปี"
การย้ายของอู๋จากเซี่ยงไฮ้ เอสไอพีจี ไปยังอัสปัญญ็อลในลาลิกา เมื่อวันที่ 28 มกราคม ค.ศ. 2019 ได้รับความสนใจจากสื่อจีนอย่างกว้างขวาง พีพีทีวี เจ้าของลิขสิทธิ์ลาลิกาในจีน เปิดเผยว่า แฟนชาวจีนกว่า 25 ล้านคนดูการแข่งขันนัดที่อัสปัญญ็อลเอาชนะเรอัลบายาโดลิด 3–1 ซึ่งเป็นนัดที่เขาทำประตูแรกให้แก่สโมสร
วรนุช อารีย์
วรนุช อารีย์ (เดิมชื่อ นุชวรา อารีย์; 23 พฤศจิกายน พ.ศ. 2471 - 20 ธันวาคม พ.ศ. 2560) นักร้องหญิงวงดนตรีกรมประชาสัมพันธ์และวงสุนทราภรณ์ เจ้าของฉายา เสียงน้ำมนต์ก้นบาตร และ นักร้องเสียงละเมอ
ประวัติ
วรนุช อารีย์ (เดิมชื่อ สว่าง อารีย์ และเปลี่ยนมาเป็น นุชวรา อารีย์) นักร้องหญิงประจำวงวงดนตรีกรมประชาสัมพันธ์หรือวงดนตรีสุนทราภรณ์ เกิดเมื่อวันที่ 23 พฤศจิกายน พ.ศ. 2471 ที่ธนบุรี เป็นบุตรของ นายนุช และ นางเจริญ อารีย์ มีน้องชาย 1 คน คือ นายนริศ อารีย์ คุณพ่อเสียชีวิตตั้งแต่วรนุชยังเด็ก เข้ารับการศึกษาเบื้องต้นที่ โรงเรียนวัดจักรวรรดิราชาวาสแต่ก็เรียนไม่จบเนื่องจากแม่ไม่มีเงินส่งเรียน
ชีวิตนักร้อง
วรนุชสนใจการร้องเพลงมาตั้งแต่เด็กๆโดยอาศัยฟังวิทยุจากข้างๆบ้านเนื่องจากบ้านตัวเองยากจน ซึ่งขณะที่ศึกษาอยู่โรงเรียนวัดจักรวรรดิราชาวาสทุกๆเย็นวันศุกร์จะมีการร้องเพลงหน้าชั้นเรียนก่อนกลับบ้าน วรนุชก็จะออกไปร้องทุกครั้งและจะได้รางวัลเป็นสมุดกลับมา
ต่อมานางเจริญผู้เป็นมารดาได้สมรสใหม่จึงส่งวรนุชมาอยู่กับคุณน้า ทุกๆเย็นหลังช่วยคุณน้าทำงานบ้านเสร็จวรนุชก็จะร้องเพลงเป็นเพื่อนแก้เหงา จนกระทั่งคนข้างบ้านที่ทำงานที่กรมไปรษณีย์กลางได้ยินเข้าจึงพาไปฝากให้อยู่กับวงดนตรีจารุกนกของครูพจน์ จารุวนิชเมื่อปีพ.ศ.2491 โดยทำหน้าที่พากย์เสียงละครวิทยุและร้องเพลงสลับช่วง
ครูเอื้อ สุนทรสนานเห็นถึงความสามารถจึงให้คุณประเสริฐมาชักชวนไปอยู่ที่วงดนตรีกรมประชาสัมพันธ์หรือวงดนตรีสุนทราภรณ์ด้วยกัน พอดีกับตำแหน่งนักร้องหญิงของวงดนตรีสุนทราภรณ์ว่างลงวรนุชจึงไปสอบกับครูเอื้อ สุนทรสนานเมื่อปีพ.ศ.2495 โดยสอบเข้าได้ที่ 1 พร้อมกับศรีสุดา รัชตะวรรณ ซึ่งได้ที่ 2 และ พูลศรี เจริญพงษ์ ซึ่งได้ที่ 3
โดยครูเอื้อ สุนทรสนาน มักแต่งเพลงในลีลาหวานๆ เย็นๆ เศร้าๆ ให้วรนุช อารีย์ ขับร้อง ซึ่งเหมาะสมกับเสียงของเธอเป็นอย่างยิ่ง เพลงแรกที่เธอได้ร้องออกอากาศทางวิทยุ คือเพลง เมื่อเธอกลับมา ส่วนเพลงแรกที่เธอบันทึกเสียงคือเพลง พรางรัก
ที่มาของฉายา
วรนุชได้รับฉายาว่า "เสียงน้ำมนต์ก้นบาตร" ซึ่งมาจากเสียงที่หวานเย็นไพเราะ นักร้องเสียงละเมอที่หมายถึงเสียงชวนฝันละเมอ และห้องสมุดของกรมฯเนื่องเป็นผู้จัดเก็บเพลงทั้งหมดของวงดนตรีกรมประชาสัมพันธ์ ทั้งนี้เทิ่ง สติเฟื่อง พิธีกรชื่อดังได้ตั้งฉายาให้วรนุชว่าเสียงน้ำมนต์กระฉอกอีกด้วย
ความภูมิใจ
ในขณะรับราชการในตำแหน่งคีตศิลปิน วงดนตรีกรมประชาสัมพันธ์นั้น วรนุช อารีย์ ได้มีโอกาสบันทึกเสียงเพลงพระราชนิพนธ์ลมหนาว ในพระบาทสมเด็จพระมหาภูมิพลอดุลยเดชมหาราช บรมนาถบพิตร และเพลงของสถาบันต่าง ๆ รวมทั้งเพลงปลุกใจไว้หลายเพลง นอกเหนือจากเพลงทั่วไป นอกจากนี้ ยังร่วมเดินทางไปร้องเพลงกล่อมขวัญทหารตามชายแดน ได้รับพระราชทานเข็มที่ระลึกจากพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ และท้ายที่สุด เธอได้รับประกาศเชิดชูเกียรติ " เพชรสยาม " จากสถาบันราชภัฏจันทรเกษม ในสาขาดนตรีนาฏศิลป์ ทางขับร้องเพลงไทยสากล เมื่อวันที่ 11 กันยายน พ.ศ. 2545
ชีวิตครอบครัว
วรนุช อารีย์สมรสเมื่อปี 2514 มีบุตรสาว 1 คน และ มีบุตรบุญธรรม 1 คน
บั้นปลายชีวิต
วรนุช อารีย์ เกษียณอายุราชการเมื่อปี พ.ศ. 2532 แต่ยังคงขับร้องเพลงให้วงดนตรีกรมประชาสัมพันธ์เรื่อยมา และยังรับเชิญร้องเพลงตามงานต่าง ๆ หลายสิบปี จนกระทั่งเสียชีวิตเมื่อ 20 ธันวาคม พ.ศ. 2560 สิริอายุ 89 ปี
ตัวอย่างผลงานเพลง
ผลงานเพลงของวรนุช อารีย์ สามารถจำแนกออกมาได้เป็นหลายประเภทดังนี้
1. เพลงขับร้องเดี่ยว เช่น ปวดใจ เปลี่ยวใจ นางครวญ รำพันสวาท มนต์ดลใจ ผาเงอบ ฝนเอย รักต่างแดน เพลินพนา รักเธอคนเดียว ดึกดำ คืนนั้นวันนี้ วันและคืน หวัง โลกกับชีวิต คนใจร้าย อย่าเพียงแต่มอง ล้อโลก ไผ่ครวญ รักคิมหันต์ อนาถเมื่อขาดรัก กล้วยไม้ ฟ้ามัวใจหมอง ละเมอรักฝากลม บางแสนโสภา อย่าร้องไห้ ใครคู่ฉัน พรางรัก เสียงสะอื้นที่บางแสน อ๊ายอาย ลองคิดดู ลวงรัก ธรณิณที่รัก เป็นต้น
2. เพลงขับร้องนำหมู่ เช่น ไม่มีหวัง ยะลา ดอกไม้เมืองเหนือ ฉันล่ะเบื่อ ศักดิ์ไทย อนุสติไทย คำปฏิญาณ ไทยมุ่งหน้า เป็นต้น
4. เพลงร้องคู่ (หญิง-หญิง) เช่น เพลงพาชื่น(คู่ศรีสุดา) สามนัด(คู่ศรีสุดา,มาริษา,เลิศ) รื่นเริงใจ(คู่ศรีสุดา,มาริษา) บ้านเกิดเมืองนอน(คู่ศรีสุดา,มาริษา,บุษยา) ลาปีเก่า(คู่ศรีสุดา,ชวลี) ลาชั่วคืน(คู่ศรีสุดา,มาริษา)
5. เพลงรำวง เช่น รำวงเทวีศรีนวล รำวงลีลารัก รำวงปูจ๋า รำวงหมองู เพลินนาวา เริงตลุง รำวงมาลัยรจนา รำวงมาลัยลอย เรือเพลง ขวัญข้าว เริงสงกรานต์ ยายกะตา รำวงบ้านนา รำวงบ้านใกล้ใจรัก รำวงบ้านนาสำราญ เป็นต้น
นิค ฟิวรี (จักรวาลภาพยนตร์มาร์เวล)
นิโคลัส โจเซฟ ฟิวรี (Nicholas Joseph Fury เป็นตัวละครที่แสดงโดย ซามูเอล แอล. แจ็คสัน ในภาพยนตร์แฟรนไชส์ ​​Marvel Cinematic Universe (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกัน ก่อนที่จะรับบทนี้ มาร์เวลได้รวมเอาความคล้ายคลึงของแจ็คสันเข้ากับการออกแบบตัวละครในเวอร์ชัน Ultimate Marvel
ในปี พ.ศ. 2563 ฟิวรีได้ปรากฏตัวในภาพยนตร์ MCU 11 เรื่องจากทั้งหมด 23 เรื่องโดยเริ่มจากภาพยนตร์ MCU เรื่องแรกเรื่อง Iron Man ในปี พ.ศ. 2551 และล่าสุดปรากฏตัวใน Spider-Man: Far From Home ในปี พ.ศ. 2562 นอกจากนี้เขายังจะปรากฏตัวในบทผู้นำในดิสนีย์+ ที่กำลังจะมาถึง
กรวีร์ พิมสุข
กรวีร์ พิมสุข ชื่อเล่น แก้ว (MY ကရာဗီ; เกิด 4 เมษายน 2535) นักแสดงและนางแบบชาวไทยซึ่งทำงานในประเทศเมียนมา เธอเป็นที่รู้จักอย่างมากในบท เอมิลี ในภาพยนตร์เรื่อง Deception (MY ဥပါယ်တံမျဉ်) เมื่อปี พ.ศ. 2561 ซึ่งสร้างชื่อเสียงให้กับเธอเป็นอย่างมากในเมียนมา
ชีวิตช่วงต้นและการศึกษา
กรวีร์เกิดที่กรุงเทพมหานครเมื่อวันที่ 4 เมษายน พ.ศ. 2535 เธอเป็นบุตรสาวคนเล็กในบรรดาพี่น้อง 4 คน เธอจบการศึกษาจาก คณะนิเทศศาสตร์ มหาวิทยาลัยกรุงเทพ
ชีวิตส่วนตัว
ปัจจุบันเธอกำลังคบหาดูใจกับจอห์น วิญญู วงศ์สุรวัฒน์ พิธีกรประจำ SpokedarkTV
อาชีพ
กรวีร์เริ่มต้นอาชีพนางแบบเมื่ออายุได้ 21 ปีและได้ถ่ายขึ้นปกนิตยสารหลายฉบับ เธอเริ่มต้นเส้นทางอาชีพนักแสดงกับการเป็นนักแสดงนำในภาพยนตร์ร่วมทุนระหว่างไทย-เมียนมาเรื่อง Myanmar In Love In Bangkok (รักภาษาอะไร) ซึ่งเข้ามาถ่ายทำและออกฉายทั้งในประเทศไทยและเมียนมาเมื่อปี พ.ศ. 2557 ภาพยนตร์ที่เกี่ยวกับความรักระหว่างหญิงชาวไทยกับหนุ่มแรงงานต่างชาติจากเมียนมา ภาพยนตร์เรื่องนี้นำมาซึ่งการรับรู้ที่เพิ่มขึ้นให้กับกรวีร์
ในปี พ.ศ. 2558 เธอได้แสดงภาพยนตร์เรื่องที่ 2 เรื่อง 67 Plaza ร่วมกับนักร้องและนักแสดงชาวเมียนมา Hlwan Paing ซึ่งภาพยนตร์เรื่องนี้ได้ออกฉายเมื่อเดือนมิถุนายน พ.ศ. 2561
ในปี พ.ศ. 2560 เธอได้แสดงเป็น "เอมิลี่" ในภาพยนตร์ปี พ.ศ. 2561 เรื่อง Deception ร่วมกับ Zenn Kyi และ Thet Mon Myint ซึ่งได้ฉายรอบปฐมทัศน์ในโรงภาพยนตร์ที่เมียนมาเมื่อวันที่ 19 มกราคม พ.ศ. 2561 ยืนโรงฉายในโรงภาพยนตร์ท้องถิ่นเป็นสถิตินาน 7 สัปดาห์และได้ไปฉายที่ประเทศ สิงคโปร์
กีฬาสนุกเกอร์ในกีฬาแห่งชาติ ครั้งที่ 45
กีฬาสนุกเกอร์ในกีฬาแห่งชาติ ครั้งที่ 45 จัดแข่งขันที่สมาคมแต้จิ๋ว หาดใหญ่ อำเภอหาดใหญ่ จังหวัดสงขลา กำหนดแข่งขันระหว่างวันที่ 23 ถึง 29 มิถุนายน พ.ศ. 2560 มีการชิงชัยทั้งหมด 5 เหรียญทอง
อาร์ทีมิซินิน
อาร์ทีมิซินิน (Artemisinin) หรือ qinghao su และสารอนุพันธุ์สังเคราะห์ต่างๆ ที่เกี่ยวข้อง เป็นกลุ่มของยาที่ใช้สำหรับรักษาโรคมาลาเรียชนิดที่เกิดจากเชื้อ en:Plasmodium falciparum ค้นพบโดย ถู โยวโยว นักวิทยาศาสตร์หญิงชาวจีน ซึ่งได้เป็นผู้ร่วมรับรางวัลโนเบลสาขาการแพทย์ ปี พ.ศ. 2558 สำหรับการค้นพบนี้ ในปัจจุบันการใช้ยากลุ่มนี้ยืนพื้นรักษาร่วมกับยากลุ่มอื่นๆ ซึ่งเรียกว่า การรักษาแบบผสมผสานด้วยอาร์ทีมิซินิน (artemisinin-combination therapy) ถือเป็นการรักษามาตรฐานสำหรับโรคมาลาเรียที่เกิดจากเชื้อ P. falciparum สารนี้แยกได้จากต้นโกฐจุฬาลัมพา (ชื่อวิทยาศาสตร์ Artemisia annua) ซึ่งเป็นพืชสมุนไพรของแพทย์แผนจีน ปัจจุบันสารนี้สามารถผลิตได้โดยใช้ยีสต์ที่ผ่านการดัดแปลงพันธุกรรม
กีฬาสนุกเกอร์ในกีฬาแห่งชาติ ครั้งที่ 45
สรุปเหรียญรางวัล
เจ้าภาพ (สงขลา)
อาร์ทีมิซินิน
การค้นพบ
โกฐจุฬาลัมพาจีนเป็นพืชที่ใช้เป็นสมุนไพรซึ่งพบได้ทั่วโลก แพทย์สมุนไพรจีนใช้พืชนี้รักษาโรคมาลาเรียมาแล้วกว่า 2000 ปี มีบันทึกถึงสมุนไพรนี้ที่เก่าแก่ที่สุดตั้งแต่ 200 ปีก่อนคริสตกาลในตำราสูตรยารักษาห้าสิบสองโรค ที่ขุดค้นพบที่หลุมฝังศพหม่าหวังตุ้ย ส่วนการนำสมุนไพรนี้มาใช้รักษามาลาเรียถูกบรรยายไว้ครั้งแรกในตำราคู่มือรักษาโรคฉุกเฉิน เมื่อคริสต์ศตวรรษที่ 4 โดย Ge Hong ตำรานี้กล่าวถึงวิธีรักษามาลาเรียเอาไว้ 43 วิธี
บันทึกรายงานประวัติศาสตร์ว่าด้วยการค้นพบยานี้ได้รับการเผยแพร่บนอินเทอร์เน็ตตั้งแค่ปี 2006
เคาเจ้ง
เคาเจ้ง (許靖, ? — ค.ศ. 222) มีชื่อรองว่า เหวินซิว (文休) เป็นเสนาบดีแห่งจ๊กก๊กในช่วง ยุคสามก๊ก
เคาเจ้งเกิดที่เมืองยีหลำเป็นญาติกับ เขาเฉียว หมอดูชื่อดังที่เคยทำนายโชคชะตาให้กับ โจโฉ ทำให้มีความสามารถในการทำนายดวงชะตาและทำนายลักษณะของคนต่อมาได้เข้ามารับใช้ เล่าเจี้ยง ในตำแหน่งที่ปรึกษา
ต่อมาเมื่อเล่าเจี้ยงได้ยอมแพ้ต่อ เล่าปี่ ทำให้เคาเจ้งได้เข้ามารับใช้เล่าปี่ในตำแหน่งที่ปรึกษาจากนั้นใน ค.ศ. 221 เมื่อเล่าปี่ได้สถาปนาตนเองเป็นจักรพรรดิแห่งราชวงศ์จ๊กก็ได้แต่งตั้งให้เคาเจ้งเป็นราชครูแต่ดำรงตำแหน่งได้เพียงปีเดียวก็ถึงแก่กรรมเมื่อ ค.ศ. 222
ดูเพิ่ม
222
อวตาร (แก้ความกำกวม)
อวตาร อาจหมายถึง
วัดคงคาราม
วัดคงคาราม อาจหมายถึง
กองพลน้ำเงิน
กองพลน้ำเงิน(División Azul, Blaue Division) เป็นหน่วยทหารอาสาสมัครจากรัฐสเปนภายใต้การนำของพรังโกภายในกองทัพเยอรมัน(แวร์มัคท์) บนแนวรบด้านตะวันออกในช่วงสงครามโลกครั้งที่สอง ถูกตั้งชื่ออย่างเป็นทางการคือ กองพลทหารอาสาสมัครสเปน (División Española de Voluntarios) โดยกองทัพสเปนและกองพลทหารราบที่ 250 (250 Infanterie-Division) โดยเยอรมัน
สเปนถูกปกครองโดยระบอบเผด็จการภายใต้การนำของฟรันซิสโก ฟรังโก ซึ่งถูกก่อตั้งขึ้นในสงครามกลางเมืองสเปน(ค.ศ. 1936 - ค.ศ. 1939) โดยได้รับการสนับสนุนจากนาซีเยอรมนี ฟรังโกเลือกที่จะวางตัวเป็นกลางในสงครามโลกครั้งที่สองแต่มีความเห็นใจแก่ฝ่ายอักษะ ภายหลังจากการประชุมหารือโดยรัฐมนตรีว่าการกระทรวงต่างประเทศ Ramón Serrano Suñer และเจ้าหน้าที่นายทหารระดับสูงในกองทัพสเปน ฟรังโกได้ตกลงยินยอมให้ชาวสเปนทำการอาสาสมัครเข้าร่วมในกองทัพเยอรมันได้และยินยอมที่จะให้การสนับสนุนโดยปริยาย ในขณะที่กองพลทหารราบถูกควบคุมดูแลโดยพวก Falangist และเสนาธิการกองทัพบกและถูกส่งไปฝึกในเยอรมนี หน่วยทหารได้ต่อสู้รบในแนวรบด้านตะวันออกและเข้าร่วมอย่างเด่นชัดในการล้อมเลนินกราด แต่กลับถูกถอนกำลังออกจากแนวรบ หลังจากสเปนถูกกดดันในเดือนตุลาคม ค.ศ. 1943 และถูกส่งกลับไปยังประเทศสเปนหลังจากนั้นได้ไม่นาน มีจำนวนหลายพันคนที่ไม่ยอมกลับประเทศก็ได้ถูกรวมเข้าไปในกองพลทหารราบที่ 121 กองพันน้ำเงินที่ดำรงคงอยู่ระยะเวลาที่สั้น และในท้ายที่สุดก็ถูกรวมเข้ากับวัฟเฟิน-เอ็สเอ็ส
ซัดเดนเดท ตัดเส้นตายท้านรก
ซัดเดนเดท ตัดเส้นตายท้านรก (Sudden Death) เป็นภาพยนตร์แอ็กชันสัญชาติอเมริกัน ที่นำแสดงโดยฌอง-คล็อด แวน แดมม์ และพาวเวอร์ส บูธ
ในเรื่องนี้ มีฉากโดดเด่นที่การแข่งขันฮอกกี้ ที่เขียนโดยคาเรน เอลิเซ บอลด์วิน ผู้เป็นภรรยาของฮาวเวิร์ด บอลด์วิน ซึ่งเป็นเจ้าของทีมพิตต์สเบิร์กเพนกวินส์ นักแสดงนำยังประกอบไปด้วยโดเรียน แฮร์วูด และเรย์มอนด์ เจ แบร์รี
ภาพยนตร์เรื่องนี้กำกับโดยปีเตอร์ ไอแฮมส์ ซึ่งเป็นการร่วมงานครั้งที่สองของเขากับแวน แดมม์ นับจากเรื่องตำรวจเหล็กล่าพลิกมิติ ที่เปิดตัวในช่วงหนึ่งปีก่อนหน้า ภาพยนตร์ชุดนี้ได้รับการจัดให้อยู่ในเรทอาร์โดยสมาคมภาพยนตร์แห่งอเมริกา ภาพยนตร์ชุดนี้ได้รับการถ่ายทำเมื่อครั้งที่มีการแข่งเอ็นเอชแอลล็อกเอาต์ ฤดูกาล 1994–95
เนื้อเรื่องย่อ
ดาร์เรน แมคคอร์ด (แวน แดมม์) เป็นนักดับเพลิงที่เกิดในประเทศแคนาดาซึ่งทำงานให้แก่สถานีดับเพลิงพิตส์เบิร์ก ผู้ประสบกับเรื่องอันน่าเศร้าส่วนตัว ภายหลังจากที่ไม่สามารถช่วยชีวิตเด็กสาวคนหนึ่งให้รอดพ้นจากเหตุเพลิงไหม้ ในภายหลัง เขาได้รับการโยกย้ายออกจากการปฏิบัติหน้าที่ ซึ่งดาร์เรนได้เข้าทำหน้าที่เป็นผู้ดับเพลิงประจำซีวิคอารีนา
ขณะที่ร่วมชมเกม 7 ของรายการถ้วยสแตนลีย์รอบชิงชนะเลิศระหว่างทีมพิตต์สเบิร์กเพนกวินส์กับทีมชิคาโกแบล็คฮอว์กส์กับลูกสาวชื่อเอมิลี (ไรท์) และลูกชายชื่อไทเลอร์ (มาลินเจอร์) เขาก็ได้พบว่ามีการก่อเหตุอาชญากรรมขึ้นที่สนามแข่งแห่งนี้ ซึ่งกลุ่มก่อการร้ายนำโดยนำโดยอดีตเจ้าหน้าที่รัฐบาลของสหรัฐอเมริกาชื่อโจชัว ฟอสส์ (บูธ) ซึ่งได้จับรองประธานาธิบดีสหรัฐ แดเนียล บินเดอร์ (แบร์รี) รวมถึงแขกวีไอพีคนอื่นอีกหลายรายไว้เป็นตัวประกันในห้องชุดหรู
ฟอสส์ได้ต่อสายวัตถุระเบิดเข้ากับสนามแข่ง และวางแผนที่จะทำการระเบิดในช่วงท้ายของเกม ในขณะที่มีเงินหลายร้อยล้านดอลลาร์เชื่อมต่อเข้าไปในบัญชีนอกชายฝั่ง ดาร์เรนจะต้องไม่เพียงทำการหยุดแค่ฟอสส์เท่านั้น หากแต่ต้องดีงเกมให้ถึงช่วงต่อเวลาและช่วยชีวิตลูก ๆ ของเขาไปพร้อม ๆ กัน
ดาร์เรนถูกดึงตัวไปครั้งแรกเมื่อเอมิลีถูกลักพาตัวไปโดยคาร์ลา ซึ่งเป็นสมาชิกหญิงเพียงคนเดียวของผู้ก่อการร้ายที่แต่งกายเป็นตัวนำโชคที่ชื่อไอซ์เบิร์ก คาร์ลาได้พาเอมิลีไปไว้ในห้องที่มีตัวประกันรายอื่น ๆ ที่กำลังจะถูกสังหาร
การตอบรับ
ภาพยนตร์ชุดนี้ได้รับการตอบรับที่หลากหลาย   ปัจจุบัน ได้มีการให้คะแนนซัดเดนเดท ตัดเส้นตายท้านรก ที่ค่าระดับ 52 เปอร์เซ็นต์ที่เว็บไซต์รอตเทนโทเมโตส์ อย่างไรก็ตาม บางคนคิดว่าซัดเดนเดท ตัดเส้นตายท้านรก เป็นหนึ่งในภาพยนตร์ของแวน แดมม์ ที่ดีที่สุดในสมัยนั้น (เคียงคู่กับคนแกร่งทะลวงเดี่ยว และตำรวจเหล็กล่าพลิกมิติ) นักวิจารณ์ชื่อโรเจอร์ อีเบิร์ท กล่าวว่า "ซัดเดนเดท ตัดเส้นตายท้านรก ไม่ได้เกี่ยวกับการแสดงไหวพริบ หากแต่มีการดำเนินเรื่องและสเปเชียลเอฟเฟกต์ที่สร้างความตื่นเต้นเร้าใจ และนั่นถือเป็นเรื่องที่ไม่เลว"
บ็อกซ์ออฟฟิศ
ซัดเดนเดท ตัดเส้นตายท้านรก ได้รับการเปิดตัวในสหรัฐอเมริกาช่วงวันหยุดสุดสัปดาห์ ณ วันที่ 22 ธันวาคม ค.ศ. 1995 โดยอยู่ในอันดับที่ 8 ซึ่งทำรายได้เพียง 4,782,445 ดอลลาร์สหรัฐจากโรงภาพยนตร์ 1,681 โรง โดยคิดเป็นค่าเฉลี่ยที่ 2,845 ดอลลาร์สหรัฐต่อโรงเท่านั้น และนับรวมได้ 20,350,171 ดอลลาร์สหรัฐเมื่อสิ้นสุดการจัดฉาย ส่วนการจัดฉายในต่างประเทศอยู่ในระดับที่ดีขึ้นเล็กน้อย โดยทำยอดทั่วโลกได้เกือบ 64 ล้านดอลลาร์สหรัฐ ส่วนในประเทศอื่น ๆ ภาพยนตร์เรื่องนี้ทำกำไรจากการจำหน่ายวิดีโอได้เกือบ 50 ล้านดอลลาร์สหรัฐ
เจมส์ โรดส์ (จักรวาลภาพยนตร์มาร์เวล)
เจมส์ "โรดดีย์" โรดส์ (James "Rhodey" Rhodes) เป็นตัวละครแรกที่แสดงโดย Terrence Howard และจากนั้นรับบทโดย Don Cheadle ในแฟรนไชส์ภาพยนตร์ Marvel Cinematic Universe (MCU) ซึ่งสร้างจากตัวละครมาร์เวลคอมิกส์ที่มีชื่อเดียวกันและบางครั้งก็อ้างถึงตัวละครที่เปลี่ยนแปลงของเขา คือ '''วอร์มะชีน ''' โรดส์ซึ่งเป็นเพื่อนที่ดีที่สุดของ โทนี สตาร์ก เป็นผู้ช่วยด้านเทคโนโลยี ได้เข้ามามีส่วนร่วมในความพยายามอันกล้าหาญของสตาร์ก ในที่สุดก็ได้รับชุดเกราะเช่นเดียวกับตัวละครไอรอนแมนของสตาร์ค แต่มีอาวุธที่หนักกว่ามาก
พายุไต้ฝุ่นฮากีบิส (พ.ศ. 2562)
พายุไต้ฝุ่นฮากิบิส หรือ ไต้ฝุ่นเรวะที่ 1 แห่งญี่ปุ่นตะวันออก (Typhoon Hagibis,, โรมาจิ: Reiwa Gannen Higashi-Nihon Taifū) เป็นพายุหมุนเขตร้อนขนาดใหญ่และทรงพลังเป็นอย่างมาก ถือว่าเป็นพายุไต้ฝุ่นที่สร้างผลกระทบต่อภูมิภาคคันโตของญี่ปุ่นอย่างหนักที่สุดนับตั้งแต่ไต้ฝุ่นไอดาในปี พ.ศ. 2501 เป็นพายุดีเปรสชันลูกที่ 38 พายุไต้ฝุ่นลูกที่ 9 และซูเปอร์ไต้ฝุ่นลูกที่ 3 ของฤดูพายุไต้ฝุ่นแปซิฟิก พ.ศ. 2562 พายุไต้ฝุ่นฮากีบิสสร้างความเสียหายเพิ่มต่อประเทศญี่ปุ่นหลังจากเมื่อหนึ่งเดือนก่อนพายุไต้ฝุ่นฟ้าใสเข้าโจมตีในภูมิภาคเดียวกัน พายุไต้ฝุ่นฮากีบิสก่อตัวในวันที่ 2 ตุลาคมจากคลื่นความร้อนที่ตั้งอยู่ประมาณ 300 กิโลเมตรทางตอนเหนือของหมู่เกาะมาร์แชลล์ ต่อมาไต้ฝุ่นถึงระดับพายุโซนร้อนเมื่อ 5 ตุลาคมขณะเคลื่อนที่ไปทางตะวันตก หลังจากนั้นไม่นานไต้ฝุ่นฮากีบิสเข้าช่วงทวีกำลังแรงขึ้นอย่างรวดเร็ว ซึ่งทำให้ในวันที่ 7 ตุลาคม พายุไต้ฝุ่นฮากีบิสมีความเร็วสูงสุดเท่าที่เคยบันทึกมา หลังจากรักษาระดับความเร็วไว้ได้ประมาณสามวัน พายุไต้ฝุ่นฮากีบิสเริ่มอ่อนกำลังลงเนื่องจากสภาพแวดล้อมที่ไม่เอื้ออำนวย เมื่อวันที่ 12 ตุลาคมพายุไต้ฝุ่นฮากีบิสเคลื่อนตัวประชิดกับชายฝั่งทางใต้ของประเทศญี่ปุ่น มีรายงานจำนวนผู้เสียชีวิตรวม 49 ราย
กวมและหมู่เกาะมาเรียนา
เมื่อวันที่ 7 ตุลาคม ได้มีคำสั่งให้อพยพผู้คนในเกาะกวมและหมู่เกาะมาเรียนา โดยประธานาธิบดีโดนัลด์ ทรัมป์ ของสหรัฐฯอนุมัติการประกาศภาวะฉุกเฉิน ส่วนเกาะไซปัน, ทีเนียน, อลามาแกนและเพแกนได้ออกคำเตือนพายุไต้ฝุ่นด้วย
ประเทศญี่ปุ่น
พยากรณ์อากาศทางภาคตะวันออก, ตะวันตกและภาคเหนือของญี่ปุ่นได้ประกาศระวังภัยลมแรงและฝนกระหน่ำซึ่งอาจทำให้เกิดน้ำท่วมและดินโคลนถล่ม กลุ่มบริษัทรถไฟญี่ปุ่น, เจแปนแอร์ไลน์ และ ออล นิปปอน แอร์เวย์ ระงับการให้บริการ นักพยากรณ์อากาศของกรมอุตุนิยมวิทยาญี่ปุ่นยาสุชิ คาจิวาระ กล่าวว่า "นี่เป็นภัยพิบัติระดับ 5 ภัยพิบัติอาจเกิดขึ้นแล้ว ขอให้ประชาชนดำเนินการปกป้องชีวิตของตนเองทันที" มีการออกคำสั่งอพยพไปยังภูมิภาคต่างๆ มากกว่า 800,000 ครัวเรือนใน 11 จังหวัด ผู้คนกว่า 230,000 คนรับคำแนะนำให้มุ่งหน้าไปยังศูนย์พักพิงผู้อพยพ
พายุไต้ฝุ่นส่งผลกระทบต่อการแข่งขันกีฬาสำคัญหลายรายการที่เกิดขึ้นในญี่ปุ่น เช่น การแข่งขันรักบี้เวิลด์คัพ 2019 สามนัดถูกยกเลิกเนื่องจากพายุ รวมถึงการแข่งขันพูล B ระหว่างนิวซีแลนด์และอิตาลี แคนาดาและนามิเบียและการแข่งขันพูล C ระหว่างอังกฤษและฝรั่งเศส นี่เป็นครั้งแรกที่มีการยกเลิกการแข่งขันในประวัติศาสตร์ของการแข่งขันรักบี้ชิงแชมป์โลก ผลการแข่งขันที่ถูกยกเลิกทั้งหมดให้ถือเป็นการเสมอกัน: ผลจากการยกเลิกได้ถือเป็นการกำจัดอิตาลีออกจากทัวร์นาเมนต์เนื่องจากพวกเขามีโอกาสที่จะผ่านเข้ารอบน็อกเอาต์ด้วยคะแนนที่ใกล้เคียงกับของกับนิวซีแลนด์
เมื่อวันที่ 11 ตุลาคมมีการประกาศว่าการฝึกซ้อมในวันเสาร์สำหรับรายการ Japanese Grand Prix 2019 ที่สนามซุซุกะเซอร์กิต จะถูกยกเลิกและการแข่งขันรอบคัดเลือกในวันเสาร์จะเลื่อนออกไปเป็นเช้าวันอาทิตย์ก่อนการแข่งขัน การแข่งขันชิงแชมป์ญี่ปุ่น F4 ยกเลิกรอบที่เซอร์กิตเช่นกัน แม้จะมีการเล่นเกมในร่มในสนามกีฬาทรงโดม แต่สมาคมเบสบอลอาชีพแห่งญี่ปุ่นก็เลื่อนทั้ง Game 4 Climax Series ออกไปในปี 2019 และ 2019 Central League Climax Series ทั้งสองเกมมีแผนที่จะจัดขึ้นในวันเสาร์ที่ 12 ตุลาคม โดยหนึ่งจะจัดที่ในโทโคโระซาวะ ไซตามะและอีกเกมในบุงเกียวโตเกียว แต่ในวันที่ 13 ตุลาคมก็ได้กลับมาจักการแข่งขันอีกครั้งหนึ่ง
การถอนชื่อ
เนื่องจากไต้ฝุ่นฮากิบิสสร้างความเสียหายอย่างหนักแก่ ประเทศญี่ปุ่น ชื่อ ฮากิบิส จึงถูกถอนชื่อออกโดยคณะกรรมการไต้ฝุ่น ESCAP/WMO ในการประชุมประจำปีครั้งที่ 52 จัดขึ้นในเดือนกุมภาพันธ์ พ.ศ. 2563 และในเดือนกุมภาพันธ์ พ.ศ. 2564 คณะกรรมการไต้ฝุ่น ESCAC/WMO ได้เลือกชื่อ รากาซา แทนชื่อ ฮากิบิส
โรเบิร์ต เอฟ. ซาร์เจนต์
'''โรเบิร์ต เอฟ. ซาร์เจนต์' (Robert F. Sargent; 26 สิงหาคม ค.ศ. 1923 – ค.ศ. 1969) เป็นหัวหน้าเจ้าหน้าที่ผู้ช่วยผู้บังคับการเรือหน่วยยามฝั่งสหรัฐ เพื่อนช่างภาพ เขาเป็นที่รู้จักจากผลงานภาพถ่ายเข้าขากรรไกรมรณะ'' ซึ่งเป็นภาพของกองกำลังกองร้อยอี, กองทหารราบที่ 16, กองพลทหารราบที่ 1 ในยกพลขึ้นบกที่หาดโอมาฮาจากยานยกพลขึ้นบกของหน่วยยามฝั่งสหรัฐ (จากเรือยูเอสเอส ซามูเอล เชส ที่บรรจุหน่วยยามฝั่งสหรัฐ) ในวันดีเดย์
จาร์วิส
จาร์วิส (Just A Rather Very Intelligent System; J.A.R.V.I.S.) เป็นตัวละครปัญญาประดิษฐ์ที่ปรากฏตัวครั้งแรกใน Marvel Cinematic Universe ที่พากย์เสียงโดย Paul Bettany ใน Iron Man, Iron Man 2, The Avengers, Iron Man 3 และ Avengers: Age of Ultron AI มีพื้นฐานมาจากตัวละครมาร์เวลคอมิกส์ชื่อ Edwin Jarvis ซึ่งเป็นพ่อบ้านของครอบครัว Stark หลังจากภาพยนตร์ Iron Man เรื่องแรก ตัวละครดังกล่าวได้รับการแนะนำให้รู้จักในหนังสือการ์ตูนอเมริกันที่ตีพิมพ์โดยมาร์เวลคอมิกส์
หมู่เกาะบริติชเวอร์จินในโอลิมปิกเยาวชนฤดูร้อน 2014
ประเทศหมู่เกาะบริติชเวอร์จิน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติหมู่เกาะบริติชเวอร์จินเป็นผู้ทำหน้าที่ในการส่งนักกีฬาเข้าร่วมแข่งขันจำนวน 8 คน ใน 3 ชนิดกีฬา ผลการแข่งขันครั้งนี้ประเทศหมู่เกาะบริติชเวอร์จินไม่ได้รับเหรียญรางวัล
กรีฑา
ผลการแข่งขันดังนี้ :
ว่ายน้ำ
ผลการแข่งขันดังนี้ :
ซอลต์เบ
นุสเรต เกิกเช (Nusret Gökçe, ; เกิด ค.ศ. 1983) หรือที่รู้จักในนาม ซอลต์เบ (Salt Bae) เป็นคนขายเนื้อ พ่อครัว ผู้ให้ความบันเทิงด้านอาหาร และเจ้าของภัตตาคารชาวตุรกีที่มีเทคนิคในการเตรียมและปรุงรสเนื้อ กลายเป็นอินเทอร์เน็ตมีมในเดือนมกราคม ค.ศ. 2017
เขาถือครองเครือร้านสเต็กสุดหรูชื่อ Nusr-Et เขามีสาขาของร้านนี้ในประเทศตุรกี กรีซ สหรัฐ สหราชอาณาจักร สหรัฐอาหรับเอมิเรตส์ กาตาร์ และซาอุดีอาระเบีย โดยชื่อของเครือร้านมาจากชื่อของเขากับ "Et" ที่หมายถึง "เนื้อ" ในภาษาตุรกี
ชีวิตช่วงต้น
นุสเรต เกิกเชเกิดที่Paşalı, Şenkaya ซึ่งเป็นหมู่บ้านในอำเภอเชนกายา จังหวัดแอร์ซูรุม จากครอบครัวชาวเคิร์ด Faik พ่อของเขา เป็นคนงานเหมือง เนื่องด้วยฐานะทางการเงินของครอบครัวทำให้เขาต้องออกจากโรงเรียนตอนอยู่ชั้นประถมศึกษาปีที่ 6 (อายุ 11–12 ปี) เพื่อไปทำงานเป็นเด็กฝึกงานร้านขายเนื้อในอำเภอคาดือเคิย อิสตันบูล
อาชีพ
เกิกเชเดินทางไปยังหลายประเทศ เช่น อาร์เจนตินาและสหรัฐในช่วง ค.ศ. 2007 ถึง 2010 เพื่อทำงานในภัตตาคารท้องถิ่นโดยไม่เสียค่าใช้จ่าย เพื่อเก็บเกี่ยวประสบการณ์ในฐานะคนทำอาหารและเจ้าของภัตตาคาร หลังกลับไปยังประเทศตุรกี เกิกเชจึงเปิดภัตตาคารแห่งแรกที่อิสตันบูลใน ค.ศ. 2010 ภายหลังเปิดภัตตาคารที่ดูไบใน ค.ศ. 2014
ในเดือนมกราคม ค.ศ. 2017 เขากลายเป็นที่รู้จักอย่างกว้างขวางมากขึ้นภายใต้ชื่อ Salt Bae ผ่านชุดวิดีโอไวรัลทางอินเทอร์เน็ตและมีมที่แสดงตัวเขาหั่นเนื้ออย่าง "ละมุนละไม" และโรยเกลือ บนอาหารอย่าง "ออตโตมันสเต็ก" ที่โพสต์ลงในบัญชีภัตตาคารในทวิตเตอร์ โพสต์นี้มีผู้เข้าชม 10 ล้านครั้งในอินสตาแกรม หลังจากเขาได้รับฉายา "Salt Bae" เนื่องจากวิธีการโรยเกลือที่แปลกประหลาด คือ โปรยจากปลายนิ้วมือไปที่ปลายแขน แล้วลงบนจาน เนื่องจากมีการเปิดเผยกระแสที่ได้รับจากโพสต์นี้ โปรไฟล์ของเกิกเชจึงขยายตัวอย่างมาก และเขาได้บริการแก่คนดังและนักการเมืองมากมายจากทั่วโลก
คำตอบรับ
อย่างไรก็ตาม สำหรับด้านการบันเทิง ผู้วิจารณ์มีความเห็นเชิงบวกมากกว่า 's Robert Sietsema จาก Eater ระบุว่า "หากคุณตั้งใจที่จะตัดสินว่า Nusr-Et สาขาใหม่ในนิวยอร์กเป็นเพียงร้านสเต็กเท่านั้น คุณอาจจะผิดหวัง . . แต่หากคุณประเมินสถานที่นี้เป็นโรงละครสำหรับอาหารค่ำ คุณจะพบว่ามันน่าพอใจ—แต่เฉพาะในกรณีที่ Salt Bae อยู่ในบ้าน"
ข้อโต้แย้ง
ในเดือนธันวาคม ค.ศ. 2017 เกิกเชถูกวิจารณ์จากภาพถ่ายใน ค.ศ. 2016 ที่เขาได้โพสท่าเลียนแบบรูปถ่ายของอดีตประธานาธิบดี ฟิเดล กัสโตร ของคิวบา ในเดือนกันยายน ค.ศ. 2018 Týnuš Třešničková คนดังในอินเทอร์เน็ตชาวเช็ก กลายเป็นเหยื่อของการแสดงไฟที่ล้มเหลวในร้านสเต็ก Nusr-Et ที่อิสตันบูล ทำให้เกิดรอยไหม้บนพื้นที่ร่างกายทั้งหมด 35% แขกคนอื่น ๆ อีกหลายคนก็เผชิญกับการถูกไฟไหม้ตามร่างกายที่ไม่ร้ายแรงเช่นกัน ในเดือนเดียวกัน เกิดเชถูกมาร์โก รูบิโอ สมาชิกวุฒิสภาสหรัฐ และสภานครไมแอมี วิจารณ์ตัวเขาหลังประธานาธิบดี นิโกลัส มาดูโร แห่งเวเนซุเอลา มาทานอาหารที่ร้านอาหารของเขาในอิสตันบูล
ในช่วงปลายเดือนกันยายน ค.ศ. 2020 เจ้าหน้าที่สาธารณสุขสั่งปิดภัตตาคารของเขาที่บอสตันหลายวันหลังจากเปิดไป เนื่องจากละเมิดมาตรฐานความปลอดภัยจากโควิด-19 โดยกลับมาเปิดใหม่ในช่วงต้นเดือนตุลาคม ค.ศ. 2020 จากนั้นในเดือนตุลาคม ค.ศ. 2021 เกิกเชถูกสื่ออังกฤษตรวจสอบเรื่องเงินค่าอาหาร 37,000 ปอนด์ที่ร้านอาหารแห่งหนึ่งของเขาในสหราชอาณาจักร
ในเดือนธันวาคม ค.ศ. 2022 หลังการแข่งขันฟุตบอลโลก 2022 รอบชิงชนะเลิศระหว่างอาร์เจนตินากับฝรั่งเศส เกิกเชกลายเป็นจุดสนใจต่อการวิจารณ์ทางออนไลน์อีกครั้งหลังจากเข้าร่วมกับผู้เล่นชาวอาร์เจนตินาในสนามหลังการแข่งขัน รบกวนผู้เล่น กัดเหรียญของผู้เล่น และแม้แต่จับถ้วยรางวัล ซึ่งเป็นท่าทางที่สงวนไว้สำหรับผู้ชนะและประมุขแห่งรัฐ นั่นทำให้ทางฟีฟ่าเริ่มการสอบสวนการกระทำของเกิกเชในรอบชิงชนะเลิศ
ชีวิตส่วนตัว
เกิกเชมีส่วนเกี่ยวข้องกับงานการกุศล เช่น สร้างโรงเรียนในบ้านเกิดที่แอร์ซูรุม ตามโพสต์โซเชียลมีเดียที่แชร์บนอินสตาแกรมโดยเกิกเชรายงานว่า เขาได้สร้างห้องสมุด เกสต์เฮาส์ มัสยิด ศูนย์การศึกษาภาษาอังกฤษ และห้องปฏิบัติการคอมพิวเตอร์ในบ้านเกิดของเขา
คารี กอสตอฟ
คารี กอสตอฟ (Хари Костов) (เกิด 13 พฤศจิกายน ค.ศ. 1959 ใน s.Pishica Probištip) เขาเป็นนายกรัฐมนตรีมาซิโดเนีย ตั้งแต่เดือนพฤษภาคม พ.ศ. 2547 ถึงพฤศจิกายน พ.ศ. 2547 เขาได้รับการแต่งตั้งให้เป็นนายกรัฐมนตรีโดยรัฐสภาเมื่อวันที่ 31 พฤษภาคม พ.ศ. 2547 สองสัปดาห์หลังจากได้รับการเสนอชื่อเป็นที่ปรึกษาด้านเศรษฐกิจของรัฐบาลมาซิโดเนีย
แผ่นดินไหวในมณฑลเสฉวน พ.ศ. 2551
'''เหตุการณ์แผ่นดินไหวในมณฑลเสฉวน พ.ศ. 2551''' เกิดขึ้นเมื่อเวลา 14.28 น. ตามเวลาท้องถิ่น หรือ 6.28 น. ตามเวลาสากลเชิงพิกัด ในวันที่ 12 พฤษภาคม พ.ศ. 2551 มีศูนย์กลางอยู่ที่อำเภอเวิ่นชฺวาน (汶川县; เวิ่นชฺวาน) ทางตะวันตกเฉียงเหนือของนครเฉิงตู 90 กิโลเมตร ในมณฑลเสฉวน ประเทศจีน วัดขนาดเบื้องต้นได้แมกนิจูด 7.8 ต่อมา USGS ได้ปรับค่าขนาดเป็นแมกนิจูด 7.9 และประเทศจีนได้ปรับขนาดเป็น 8.0 แมกนิจูด จุดศูนย์กลางแผ่นดินไหวมีระยะห่าง 90 กิโลเมตร จาก นครเฉิงตู เมืองหลวงของมณฑลเสฉวน และมีความลึก 19 กิโลเมตร แผ่นดินไหวสามารถรู้สึกได้จากระยะทางไกล เช่น ที่กรุงปักกิ่ง (ห่างออกไป 1,500 กม.) และ เซี่ยงไฮ้ (ห่างออกไป 1,700 กม.) ที่ที่อาคารสำนักงานได้รับแรงสั่นสะเทือน แผ่นดินไหวก็ยังสามารถรู้สึกได้ในประเทศเพื่อนบ้านของจีน อาทิเช่น ประเทศไทย ประเทศบังกลาเทศ ประเทศอินเดีย ประเทศปากีสถาน เป็นต้น
ตัวเลขอย่างเป็นทางการ (วันที่ 29 พฤษภาคม) ได้ประกาศออกมาแล้วว่า มีผู้เสียชีวิต 68,516 คน บาดเจ็บ 365,399 คน และสูญหาย 19,350 คน
ผลกระทบจากการสั่น
สถานที่เรียงตามลำดับจากระยะทางจากจุดสั่น (หรือเวลา) :
ความช่วยเหลือภายในประเทศ
สภากาชาดของประเทศจีนได้ให้ 557 เต็นท์และผ้าห่ม 2,500 ผืน โดยรวม 788,000 หยวน ($113,000)
ประเทศบรูไนดารุสซาลามในโอลิมปิกเยาวชนฤดูร้อน 2014
ประเทศบรูไนดารุสซาลาม เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติบรูไนดารุสซาลามเป็นผู้ทำหน้าที่ในการส่งนักกีฬาเข้าร่วมแข่งขันจำนวน 3 คน ใน 2 ชนิดกีฬา ผลการแข่งขันครั้งนี้ประเทศบรูไนดารุสซาลามไม่ได้รับเหรียญรางวัล
กรีฑา
ผลการแข่งขันดังนี้ :
ยุทธการที่ซานโรมาโน (อุชเชลโล)
ปาโอโล อุชเชลโลเขียนภาพ "ยุทธการที่ซานโรมาโน" ในปี ค.ศ. 1432 เป็นภาพที่บรรยายเหตุการณ์ที่เกิดขึ้นในยุทธการที่ซานโรมาโน ในปี ค.ศ. 1432 เป็นภาพสามภาพแต่ละภาพยาวกว่าสามเมตร ที่ได้รับการจ้างให้เขียนโดยตระกูลบาร์โตลีนี ซาลิมเบนี เป็นภาพสำคัญที่แสดงลักษณะการวิวัฒนาการการเขียนภาพแบบทัศนมิติของยุคจิตรกรรมยุคฟื้นฟูศิลปวิทยาอิตาลีตอนต้น และเป็นงานเขียนที่ใหญ่มากสำหรับงานจ้างของฆราวาส
ยุทธการที่ซานโรมาโนเป็นยุทธการในสงครามลอมบาร์ด ที่เกิดขึ้นเมื่อวันที่ 1 มิถุนายน ค.ศ. 1432 ที่ซานโรมาโนในอิตาลี เป็นการต่อสู้ระหว่างกองทัพของสาธารณรัฐฟลอเรนซ์ที่นำโดยนิกโกลอ ดา โตเลนตีโน และมีเกเลตโต อัตเตนโดโล และสาธารณรัฐเซียนาที่นำโดยฟรันเชสโก ปิชชีนีโน
ภาพเขียนเป็นที่ชื่นชมกันมากในคริสต์ศตวรรษที่ 15 ในที่สุดก็ตกไปเป็นของตระกูลเมดีชีเป็นเวลาสามร้อยปี ในปัจจุบันอยู่ในงานสะสมของสามพิพิธภัณฑ์ดังกล่าวข้างต้น
หัวเรื่อง
ภาพสามภาพจากซ้ายไปขวา:
แผงของหอศิลป์อุฟฟีซีอาจจะออกแบบให้เป็นแผงกลางของบานพับภาพสามและเป็นแผงเดียวที่ลงชื่อโดยอุชเชลโล ลำดับของภาพเป็นที่เห็นพ้องกันว่าเรียงตามลำดับ: แผงลอนดอน, แผงฟลอเรนซ์ และ แผงปารีส แต่ก็มีผู้เสนอลำดับแตกต่างจากที่ว่า หรืออาจจะเป็นสามเวลา: เช้า (ลอนดอน) กลางวัน (ฟลอเรนซ์) และพลบค่ำ (ปารีส) ยุทธการที่ซานโรมาโนใช้เวลาแปดชั่วโมงจึงเสร็จ
ในแผงลอนดอน นิกโกลอ ดา โตเลนตีโน สวมหมวกแดงเป็นลายทองขนาดใหญ่ขี่ม้าขาวนำกองทหารม้าฟลอเรนซ์ ด้าหน้าของภาพมีหอกหักและร่างของทหารที่เสียงชีวิตวางในท่าที่จงใจเพื่อแสดงความเป็นทัศนมิติ ภาพสามภาพออกแบบให้แขวนสูงบนผนังสามด้านของห้อง และการวางภาพให้มีทัศนมิติก็คำนึงถึงความสูงของภาพด้วย ซึ่งเมื่อมองในระดับต่ำกว่าที่ตั้งใจไว้หรือจากภาพถ่ายก็จะทำให้เห็นสิ่งต่างๆ ที่ผิดปกติในภาพ
บริเวณหลายบริเวณในภาพใช้ทองคำเปลวและเงินในการตกแต่ง ทองใช้ในการตกแต่งบังเหียนซึ่งยังคงดูใหม่ ส่วนเงินใช้ตกแต่งเสื้อเกราะซึ่งทำปฏิกิริยากับออกซิเจนที่ทำให้กลายเป็นสีเทาหรือดำ ภาพทุกภาพได้รับความเสียหายจากกาลเวลาและการซ่อมแซมสมัยต้น และบางส่วนก็หายไป
สหพันธ์แบดมินตันโลก
สหพันธ์แบดมินตันโลก (Badminton World Federation) หรือที่เรียกกันโดยย่อว่า BWF เป็นองค์กรที่ควบคุมดูแลกีฬาแบดมินตันระหว่างประเทศได้รับการยอมรับจากคณะกรรมการโอลิมปิกสากล (ไอโอซี) ก่อตั้งขึ้นในปี ค.ศ. 1934 ในชื่อสหพันธ์แบดมินตันระหว่างประเทศ (International Badminton Federation; IBF) โดยมีสมาชิก 9 ประเทศคือ (แคนาดา, เดนมาร์ก, อังกฤษ, ฝรั่งเศส, ไอร์แลนด์, เนเธอร์แลนด์, นิวซีแลนด์, สกอตแลนด์และเวลส์) ต่อมาสหพันธ์มีสมาชิกทั้งหมด 176 ประเทศทั่วโลก เมื่อวันที่ 24 กันยายน ค.ศ. 2006 ในการประชุมที่มาดริด ได้มีการเปลี่ยนชื่อสหพันธ์ใหม่เป็น สหพันธ์แบดมินตันโลก (BWF)
ที่ตั้งสำนักงานใหญ่ตั้งอยู่ในเชลต์นัม, สหราชอาณาจักร และเมื่อวันที่ 1 ตุลาคม ค.ศ. 2005 ได้ย้ายมาตั้งอยู่ที่กัวลาลัมเปอร์, ประเทศมาเลเซีย ประธานปัจจุบันคือ พอล-เอริค ฮายาร์ ลาร์เซน
เกรด 1
การแข่งขันที่จัดขึ้นในอดีต:
เกรด 2
การแข่งขันที่จัดขึ้นระหว่างปี ค.ศ. 2007 ถึง ค.ศ. 2017:
บุคคลที่เสียชีวิตในปี พ.ศ. 2565
รายชื่อต่อไปนี้เป็นบุคคลที่เสียชีวิตในปี พ.ศ. 2565​
ถนนราชวิถี (กรุงเทพมหานคร)
ถนนราชวิถี เป็นถนนสายหนึ่งในกรุงเทพมหานคร เริ่มต้นจากทางแยกสามเหลี่ยมดินแดง (จุดบรรจบกับถนนราชปรารภกับถนนดินแดง) ในพื้นที่แขวงถนนพญาไท เขตราชเทวี ไปทางทิศตะวันตกเฉียงเหนือ ตัดกับถนนพญาไทและถนนพหลโยธินที่อนุสาวรีย์ชัยสมรภูมิ เข้าสู่แขวงทุ่งพญาไท ตัดกับถนนพระรามที่ 6 (ทางแยกตึกชัย) ตัดกับถนนกำแพงเพชร 5 และทางรถไฟสายเหนือ เข้าสู่ท้องที่แขวงสวนจิตรลดา เขตดุสิต ตัดกับถนนสวรรคโลก (ทางแยกอุภัยเจษฎุทิศ) และถนนพระรามที่ 5 (ทางแยกราชวิถี) เข้าสู่ท้องที่แขวงดุสิต จากนั้นตัดกับถนนอู่ทองใน (ทางแยกอู่ทองใน) ถนนนครราชสีมา (ทางแยกการเรือน) และถนนสามเสน (ทางแยกซังฮี้) เข้าสู่ท้องที่แขวงวชิรพยาบาล จากนั้นปรับเป็นทางเดียว เปิดให้รถวิ่งได้เฉพาะขาออกเมือง ก่อนปรับเป็นทางคู่อีกครั้งหลังตัดกับถนนขาว จากนั้นข้ามแม่น้ำเจ้าพระยาที่สะพานกรุงธนเข้าสู่เขตบางพลัด โดยเป็นเส้นแบ่งเขตการปกครองระหว่างแขวงบางพลัดกับแขวงบางยี่ขันไปจนถึงถนนจรัญสนิทวงศ์ (ทางแยกบางพลัด) โดยมีถนนที่ตรงต่อเนื่องไปคือถนนสิรินธร
นามถนนทั้ง 3 สายนี้ พระราชทานตามชื่อเครื่องกิมตึ๋งคือภาพเครื่องลายครามจีน "ซางฮี้" (อักษรจีน: 雙喜) ในภาษาจีนสำเนียงแต้จิ๋ว แปลว่า มงคลคู่ หมายความว่า สุข สนุก สบาย อักษรซางฮี้ใช้เป็นเครื่องหมายในงานมงคล เช่น งานแต่งงาน และใช้เป็นลวดลายประดับสิ่งของเครื่องใช้ต่าง ๆ เพื่อความเป็นสิริมงคล ต่อมาในวันที่ 16 กุมภาพันธ์ พ.ศ. 2460 รัชสมัยพระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้เปลี่ยนชื่อถนนซางฮี้เป็น "ถนนราชวิถี"
อากัตสึกิ (แก้ความกำกวม)
อากัตสึกิ หรือ อาคัตสึกิ (โรมาจิ: Akatsuki) อาจหมายถึง
สงครามเทวดา
ระวังสับสนกับภาพยนตร์อีกเรื่องที่มีชื่อคล้ายกัน คือ ศึกเทวดา
ทรู ดิจิทัล พาร์ค
ทรู ดิจิทัล พาร์ค (True Digital Park) เป็นโครงการพัฒนาพื้นที่เชิงพาณิชยกรรมแบบผสมบนพื้นที่ 43 ไร่ ริมถนนสุขุมวิท ในพื้นที่แขวงบางจาก เขตพระโขนง กรุงเทพมหานคร สร้างบนที่ตั้งเดิมของศูนย์กีฬาปิยรมย์ สปอร์ตคลับ และศูนย์การค้าปิยรมย์ เพลส บริหารงานโดย บริษัท ทรู ดิจิทัล พาร์ค จำกัด ซึ่งเกิดจากการร่วมทุนระหว่างแมกโนเลีย ควอลิตี้ ดีเวล็อปเม้นต์ คอร์ปอเรชั่น (MQDC) กับทรู คอร์ปอเรชั่น ตัวโครงการประกอบไปด้วยศูนย์การค้า พื้นที่จัดงาน ห้องทดลองเปิด พื้นที่ทำงานรวม และอาคารสำนักงาน รวมถึงสตูดิโอถ่ายทำรายการของทีเอ็นเอ็น 16 ภายใต้แนวคิด "เติร์ดเพลส" เพื่อการใช้ชีวิตที่สมบูรณ์แบบของคนกรุงเทพฯ โดยมีมูลค่าการลงทุนไม่ต่ำกว่า 30,000 ล้านบาท และตั้งเป้าเป็นแลนด์มาร์คที่สำคัญแห่งหนึ่งในพื้นที่ถนนสุขุมวิทตอนปลายในเขตกรุงเทพมหานคร
ประวัติ
ทรู ดิจิทัล พาร์ค หรือชื่อเดิมในระหว่างการพัฒนาโครงการคือ วิสซ์ดอม วันโอวัน เป็นโครงการที่ถูกริเริ่มขึ้นภายหลังจากที่แมกโนเลีย ควอลิตี้ ดีเวล็อปเม้นต์ คอร์ปอเรชั่น (MQDC) เข้าซื้อที่ดินของศูนย์กีฬาปิยรมย์ สปอร์ตคลับ เดิมมีแผนจะใช้ที่ดินเพื่อพัฒนาเป็นเพียงอาคารชุดเพื่อการพักอาศัยขนาดใหญ่ แต่เมื่อพิจารณาอย่างถี่ถ้วนถึงที่ตั้งขนาดที่ดินที่ได้มา ประกอบกับแนวโน้มในการขยายตัวของเมืองที่เริ่มกินเข้าสู่พื้นที่บริเวณถนนสุขุมวิทตอนปลาย ตลอดจนพื้นที่จังหวัดสมุทรปราการ ทำให้ MQDC ตัดสินใจอัพเกรดโครงการจากคอนโดมิเนียมเดิมขึ้นมาเป็นโครงการพัฒนาพื้นที่เชิงพาณิชยกรรมแบบผสมแทน
สงครามเทวดา
เนื้อเรื่องย่อ
สร้างจากตำนานปรัมปราของเทพแห่งอียิปต์ เมื่อ เทพเซต ได้สร้างวิกฤตการณ์สู่บัลลังก์ราชาแห่งลุ่มแม่น้ำไนล์ จนเกิดความปั่นป่วนไปทั่วแผ่นดิน นองไปด้วยเลือด ร้อนถึงมือของ เทพฮอรัสที่ต้องส่งตัวแทนมนุษย์นักรบหนุ่มนามว่า เบค เข้ารับการทดสอบความกล้าหาญและจิตวิญญาณ เพื่อเผชิญหน้ากับกองทัพปีศาจและจัดการโค่นเทพเซต จนก่อเกิดเป็นสงครามแห่งเวทมนตร์และอสูรกาย สั่นสะเทือนทั้งโลกสวรรค์และโลกมนุษย์ที่ยิ่งใหญ่เหนือในจินตนาการ
ทรู ดิจิทัล พาร์ค
ประวัติ
หลังจากเปิดตัวโครงการในชื่อ วิสซ์ดอม วันโอวัน ได้ไม่นาน ต่อมา ทรู คอร์ปอเรชั่น ได้เข้าร่วมพัฒนาโครงการภายใต้ชื่อใหม่ ทรู ดิจิทัล พาร์ค โดยมุ่งหวังให้พื้นที่แห่งนี้เป็นพื้นที่ต้นแบบของเมืองอัจฉริยะที่สมบูรณ์แบบ และยังมุ่งหวังให้เกิดการพัฒนาจนเป็นศูนย์กลางทางด้านนวัตกรรมขนาดใหญ่ รองรับการเติบโตของกลุ่มสตาร์ทอัพ และมุ่งหวังให้โครงการแห่งนี้เป็นพื้นที่แห่งอนาคตเพื่อต่อยอดสู่การเป็น "กรุงเทพฯ เมืองแห่งเทคโนโลยีไซเบอร์" และ "ระบบนิเวศของเหล่าสตาร์ทอัพ" ที่สมบูรณ์แบบที่สุด ที่จะช่วยผลักดันให้ประเทศไทยก้าวเข้าสู่การเป็นเป้าหมายที่สำคัญของสตาร์ทอัพต่อไป
ทรู ดิจิทัล พาร์ค เปิดให้บริการในส่วนของ "วันโอวัน ทรู ดิจิทัล พาร์ค" เป็นส่วนแรก โดยทดลองเปิดให้บริการในวันที่ 18 - 31 มกราคม พ.ศ. 2562 และมีการเปิดตัวเมื่อวันที่ 1 กุมภาพันธ์ จากนั้นมีการเปิดให้บริการ "ทรู ดิจิทัล พาร์ค แคมปัส แอเรีย" ซึ่งถือเป็นส่วนสุดท้ายของเฟสที่ 1 เมื่อวันที่ 12 มิถุนายน และมีพิธีเปิดอย่างเป็นทางการเมื่อวันที่ 18 กันยายน โดยสมคิด จาตุศรีพิทักษ์ รองนายกรัฐมนตรีในขณะนั้น เป็นประธานในพิธี พร้อมด้วย พุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคมในขณะนั้น
การจัดสรรพื้นที่
ทรู ดิจิทัล พาร์ค แบ่งพื้นที่ออกเป็นทั้งหมด 3 ส่วน ภายใต้ที่ดินขนาด 43 ไร่ริมถนนสุขุมวิท โดยทั้ง 3 ส่วนประกอบไปด้วยพื้นที่ดังต่อไปนี้
ทรู ดิจิทัล พาร์ค อีสต์
ทรู ดิจิทัล พาร์ค อีสต์ เป็นกลุ่มอาคารสำนักงานทั้งหมดสามหลังภายใต้ฐานอาคารขนาดใหญ่ สร้างขึ้นบนพื้นที่เดิมทั้งหมดของศูนย์กีฬาปิยรมย์สปอร์ตคลับ แบ่งพื้นที่หลักออกเป็นสองส่วนดังนี้
ทรู ดิจิทัล พาร์ค อีสต์ แคมปัส
ทรู ดิจิทัล พาร์ค แคมปัส เป็นพื้นที่ส่วนสำนักงาน พื้นที่จัดงาน โอเพ่นแล็ป โคเวิร์คกิงสเปซ และพื้นที่สำหรับกลุ่มสตาร์ทอัพภายในโครงการ ประกอบไปด้วยอาคารทั้งหมด 3 แกนภายใต้ฐานอาคารขนาดใหญ่ ได้แก่
ทรู ดิจิทัล พาร์ค อีสต์ไลฟ์
ทรู ดิจิทัล พาร์ค อีสต์ไลฟ์ (เดิม: วันโอวัน เดอะเทิร์ดเพลส, วันโอวัน ทรู ดิจิทัล พาร์ค) เป็นศูนย์การค้ารูปแบบชุมชนขนาดกลาง มีพื้นที่ทั้งหมด 4 ชั้น (ชั้นใต้ดิน 2 ชั้น) โดยเป็นส่วนฐานล่างของ ทรู ดิจิทัล พาร์ค อีสต์ แคมปัส ประกอบไปด้วยพื้นที่ 4 ส่วนหลัก ดังต่อไปนี้
ทรู ดิจิทัล พาร์ค เวสต์
ทรู ดิจิทัล พาร์ค เวสต์ เป็นอาคารความสูง 16 ชั้น (ชั้นใต้ดิน 2 ชั้น) สร้างบนพื้นที่เดิมทั้งหมดของศูนย์การค้าปิยรมย์ เพลส ภายในประกอบด้วยพื้นที่ดังนี้
โดยอาคารหลังนี้มีทางเชื่อมต่อกับอาคารทรู ดิจิทัล พาร์ค อีสต์ สลับกันบริเวณชั้น 2-3 และมีทางเชื่อมกับสถานีปุณณวิถีบริเวณชั้น 2
วิสซ์ดอม โซไซตี้ (พื้นที่พักอาศัย)
วิสซ์ดอม โซไซตี้ เป็นกลุ่มอาคารเพื่อการอาศัย บริหารงานโดย บริษัท แมกโนเลีย ควอลิตี้ ดีเวล็อปเม้นต์ คอร์ปอเรชั่น จำกัด ตั้งอยู่ด้านหลังอาคารหลักของทรู ดิจิทัล พาร์ค มีทั้งหมด 3 อาคาร ประกอบไปด้วย
เลิฟเวอร์ (อัลบั้ม)
สวิฟต์แยกตัวเองจากความสนใจของสื่อหลังจากเรพิวเทชัน และเริ่มส่งเสริมประชาสัมพันธ์เลิฟเวอร์ ผ่านรายการโทรทัศน์ ปกนิตยสาร และการสัมภาษณ์สื่อมวลชน ภาพหน้าปกของ เลิฟเวอร์ ด้วยรูปลักษณ์สวยงามโดดเด่นด้วยสีพาสเทลสดใส โดยมีสี่ซิงเกิลที่ถูกปล่อยออกมา "มี!" ร้องรับเชิญโดยเบรนดอน อูรี จากแพนิกแอตเดอะดิสโก "ยูนีดทูคาล์มดาวน์" "เลิฟเวอร์" และ "เดอะแมน" สามเพลงแรกที่ติดอันดับท็อป 10 บิลบอร์ดฮอต 100 ในสหรัฐ สวิฟต์ยังขึ้นเล่นคอนเสิร์ต ซิตีออฟเลิฟเวอร์ ในปารีส เมื่อวันที่ 9 กันยายน ค.ศ. 2019 เลิฟเวอร์เป็นอัลบั้มที่ 6 ติดต่อกันของสวิฟต์ที่เดบิวต์เป็นอันดับหนึ่งใน บิลบอร์ด 200 นอกจากนี้ยังติดอันดับชาร์ตในออสเตรเลีย แคนาดา เม็กซิโก สหราชอาณาจักร และที่อื่น ๆ และขายได้ 3.2 ล้านชุดในปี ค.ศ. 2019 กลายเป็นสตูดิโออัลบั้มที่ขายดีที่สุดแห่งปี
อัลบั้มนี้ได้รับการวิจารณ์ในเชิงบวกจากนักวิจารณ์ดนตรี ซึ่งยกย่องว่ามีวุฒิภาวะทางอารมณ์และเสียงที่ร่าเริง แม้ว่าบางคนจะมีที่ความคิดทางรูปแบบดนตรีที่แตกต่างกันออกไป สื่อพิมพ์จำนวนมากรวมอัลบั้มไว้ในรายการของพวกเขาโดยจัดอันดับอัลบั้มที่ดีที่สุดของปี ค.ศ. 2019 ในงานประกาศรางวัลแกรมมี ครั้งที่ 62 ของปี ค.ศ. 2020 เลิฟเวอร์ ได้รับการเสนอชื่อเข้าชิงรางวัลอัลบั้มเพลงป็อปยอดเยี่ยม เพลงไตเติลได้รับการเสนอชื่อเข้าชิงเพลงแห่งปี "ยูนีดทูคาล์มดาวน์" ได้รับการเสนอชื่อเข้าชิงรางวัลขับร้องเพลงป็อปเดี่ยวยอดเยี่ยม อัลบั้มนี้ได้รับรางวัลอัลบั้มป็อป/ร็อกที่ชื่นชอบ จากงานอเมริกันมิวสิกอะวอดส์ ปี 2019 และซิงเกิลของอัลบั้มนี้ได้รับรางวัลเอ็มทีวีวิดีโอมิวสิกอะวอดส์ จำนวน 4 รางวัล
เบื้องหลัง
สวิฟต์กล่าวว่าเธอแต่งเพลงในอัลบั้มเรพิวเทชันว่าเป็น "กลไกป้องกันตน" ที่ทำให้เธอสามารถรับมือกับประสบการณ์ดังกล่าวได้ เธอแยกตัวออกจากความสนใจของสื่อมวลชนเพราะเธอจำเป็นต้องปกป้องสุขภาพจิตของเธอและเลิกรู้สึกว่าจำเป็นต้อง "อธิบายตัวเอง" เธอได้แสดงความคิดเห็นเกี่ยวกับชื่อเสียง "ที่รักของอเมริกา" ที่เธอถูกลืมไป สวิฟต์กล่าวว่าเป็นการปลดปล่อยที่จะละทิ้งการตระหนักรู้ในตนเองเกี่ยวกับตำแหน่งนี้และความพยายามของเธอที่จะ "ยิ้มอยู่เสมอ มีความสุขอยู่เสมอ" ด้วยเหตุนี้เธอจึงคิดว่าสตูดิโออัลบั้มลำดับที่ 7 ของเธอเป็นบันทึกส่วนตัวที่เปราะบางซึ่งจะเชื่อมโยงเธอกับผู้ชม และแสดงจุดแข็งของเธอในฐานะนักร้องนักแต่งเพลง: "คราวนี้ฉันรู้สึกสบายใจขึ้นที่กล้าพอที่จะเสี่ยง เพราะแฟนคลับของฉันกล้าพอที่จะใจอ่อนกับฉัน"
การเขียนและรูปแบบ
ในนิตยสารโว้กฉบับเดือนกันยายน ค.ศ. 2019 สวิฟต์บรรยายเลิฟเวอร์ว่าเป็น "จดหมายรักถึงคนรัก ที่เต็มไปด้วยความน่าพิศวง เร่าร้อน น่าตื่นเต้น น่าหลงใหล น่าสยดสยอง น่าสลดใจ และรุ่งโรจน์อย่างน่าอัศจรรย์" ชื่อเพลงประกอบด้วย 18 เพลง ซึ่งมากกว่าอัลบั้มอื่น ๆ ของเธอ บรรยายถึงความรู้สึกต่าง ๆ ที่เกิดจากความรัก ในขณะที่ตัวเอกของเพลงในเรพิวเทชันเป็นตัวละครที่พูดเกินจริงที่สวิฟต์สร้างขึ้นเพื่อตอบสนองต่อความขัดแย้ง เพลงในเลิฟเวอร์เขียนขึ้นจากมุมมองที่จริงใจและเบิกบานใจ และได้รับแรงบันดาลใจจากการค้นพบการค้นพบ "รักที่เป็นจริงมาก" ครั้งแรกของเธอ ธีมหลักของอัลบั้มคือความรัก สวิฟต์กล่าวว่าเธอมองว่ามันเป็นการบันทึกที่โรแมนติก นอกจากเพลงที่มีความสุขแล้ว ยังมีเพลงเกี่ยวกับความเศร้าและความเหงา ซึ่งเธอบอกว่าใคร ๆ ก็สามารถรับรู้ได้ "ผ่านการจ้องมองที่โรแมนติก"
การตอบรับเชิงวิจารณ์
ในสื่อพิมพ์ทั่วไปได้วิจารณ์อัลบั้มเลิฟเวอร์ไปในทิศทางเชิงบวกจากนักวิจารณ์เพลง โดยเว็บไซต์รวบรวมรีวิวเมทาคริติกให้ คะแนนเฉลี่ยที่ 79 คะแนนเต็ม 100 คะแนนซึ่งอิงจากบทวิจารณ์ 26 บท
นักวิจารณ์บางคนมองว่าอัลบั้มนี้เป็นสุดยอดจุดแข็งของสวิฟต์ ในฐานะนักร้องนักแต่งเพลงในอัลบั้มที่ผ่านมาของเธอ โดยเฉพาะอย่างยิ่งเมื่อเปรียบเทียบกับเรด (2012); สชวอร์ตซ์ และแอนนา กากาจากพิตช์โฟร์กยังเน้นถึงเนื้อเพลงส่วนตัวที่ทำให้นึกถึงสปีกนาว (2010) ในเดอะการ์เดียน อเล็กซิส เปตริดิสมองว่าเลิฟเวอร์เป็นข้อพิสูจน์ถึงความสามารถในการแต่งเพลงของสวิฟต์ แต่แสดงความคิดเห็นว่าสไตล์การเล่นเพลงที่ขยายออกไปนั้นให้ความรู้สึกเหมือน "การทำให้มั่นคงขึ้น ไม่ใช่ความก้าวหน้า" และเป็นความพยายามที่จะอนุรักษ์เพื่อรักษาความสำเร็จในเชิงพาณิชย์ของเธอ คาร์ล วิลสัน จากสเลต เขียนไว้ว่าเลิฟเวอร์เป็นอัลบั้มที่มีความซับซ้อน
รายการสิ้นปี
สื่อสิ่งพิมพ์จำนวนมากจัดอันดับให้อัลบั้มเลิฟเวอร์อยู่ในรายชื่ออัลบั้มที่ดีที่สุดของปี ค.ศ. 2019 ปรากฏในรายการ 10 อันดับแรกของบิลบอร์ด พีเพิล และยูเอสเอทูเดย์ รวมไปถึงสื่อสิ่งพิมพ์บางฉบับอย่างอเมริกันซองก์ไรต์เตอร์ และเอ็มทีวีก็รวมไว้ในรายการที่ไม่มีการจัดอันดับ ในรายชื่อนักวิจารณ์แต่ละคน อัลบั้มนี้อยู่ใน 10 อันดับแรกโดยซาเลสกี วูด เชฟฟิลด์ และวิลแมน โดยสองคนสุดท้ายระบุว่าเป็นอัลบั้มที่ดีที่สุดในปี ค.ศ. 2019
รายชื่อเพลง
เครดิตดัดแปลงจากอัลบั้ม ไลเนอร์โน้ต
หมายเหตุ
ถนนเพลินจิต
ถนนเพลินจิต เป็นถนนในท้องที่แขวงลุมพินี เขตปทุมวัน กรุงเทพมหานคร เป็นถนนสายสั้น ๆ  มีระยะทางเริ่มตั้งแต่ถนนราชดำริ (แยกราชประสงค์) ต่อเนื่องจากถนนพระรามที่ 1 ตัดกับถนนชิดลม (แยกชิดลม) และถนนวิทยุ (แยกเพลินจิต) และไปสิ้นสุดที่แนวขอบทางรถไฟสายแม่น้ำฟากตะวันตก โดยมีถนนที่ตรงต่อเนื่องออกไปคือถนนสุขุมวิท
ประวัติ
ถนนเพลินจิตสร้างขึ้นใน พ.ศ. 2463 รัชสมัยพระบาทสมเด็จพระมงกุฎเกล้าเจ้าอยู่หัว โดยกรมสุขาภิบาล กระทรวงนครบาลได้ตัดถนนขึ้น 2 สาย คือ เส้นหนึ่งเริ่มตั้งแต่ถนนราชดำริตรงสะพานราชปรารภ ตรงไปทางตะวันออกถึงถนนขวางที่ตั้งวิทยุโทรเลข ซึ่งพระบาทสมเด็จพระมงกุฎเกล้าเจ้าอยู่หัวโปรดเกล้าฯ พระราชทานนามว่า "ถนนเพลินจิต" ในเดือนมีนาคม พ.ศ. 2464 ส่วนอีกเส้นหนึ่งตัดเชื่อมถนนเพลินจิตกับถนนพระรามที่ 4 และพระราชทานนามว่า "ถนนวิทยุ"